open-index/open-wikipedia-markdown huggingface dataset:
ג'וש סוויקרד

**ג'ושוע סוויקרד** (באנגלית: **Joshua Swickard**; נולד ב-4 ביולי 1992) הוא דוגמן ושחקן אמריקאי.

## ראשית חייו
סוויקרד נולד בקווינסי (אנ'), אילינוי, בנם של בוב, כומר בכיר בכנסייה המתודיסטית המאוחדת "סנט מת'יו" בבלוויל (אנ'), אילינוי, ושל ג'ינה, מורה לפיתוח קול. יש לו שלוש אחיות, אליסה קרלייל (שנשואה ויש לה בן בשם אליסטר), קליה ואליינה סוויקרד.

הוא למד בבית הספר התיכון גלנווד (אנ') ולאחר מכן למד במכללת דופייג' (אנ') שם למד חשבונאות במשך שנתיים.הוא דגמן כשש שנים בשיקגו.

## קריירה
סוויקרד החל את קריירת הדוגמנות שלו בשנת 2010, כשהופיע במגזין "Oh lala", ושוב בשנת 2012. בשנת 2013 הצטלם עבור המגזין "Q". הוא מיוצג בסוכנות הדוגמנות "וילהלמינה" (אנ') בשיקגו.

הוא ערך את הופעת הבכורה שלו בשנת 2015 בתפקיד אורח בפרק של סדרת הטלוויזיה "קייסי אנדרקאבר". באותה שנה הוא שיחק בתפקיד חוזר בסדרת טלוויזיה "ליב ומאדי".

בתחילת 2017 הוא לוהק לסרט בשם "Roped" לצד ספנסר נוויל. הוא הודיע על כך בחשבון האינסטגרם שלו בספטמבר. בסוף 2017 לוהק לאופרת הסבון "ג'נרל הוספיטל". הוא הופיע לראשונה בסדרה ב-21 בפברואר 2018.

בשנת 2020 לוהק לתפקיד ראשי בסרט "חג מולד בקליפורניה" של נטפליקס. בשנת 2021 שיחק בסרט ההמשך "חג מולד בקליפורניה: אורות העיר".

## חיים אישיים
בדצמבר 2018 הודיע ג'וש על אירוסיו עם בת זוגו השחקנית לורן סוויקרד (אנ'). הזוג התחתן ב-6 ביולי 2019. באפריל 2021 נולדה בתם הראשונה; ב-26 בפברואר 2023, נולד בנם השני.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:אמריקאים שנולדו ב-1992
יחסי דומיניקה – הממלכה המאוחדת

ממוזער|הנציבות העליונה של דומיניקה בלונדון
**יחסי דומיניקה–הממלכה המאוחדת** הם היחסים הנוכחיים וההיסטוריים בין דומיניקה לבין הממלכה המאוחדת.

## סקירה כללית
צרפת הייתה המדינה האירופית הראשונה שהקימה באי יישובי קבע בשנת 1635, אך גם היא נאלצה לנטוש תוך זמן קצר. היא חידשה את ההתיישבות בהדרגה במהלך המאה ה-18, אך בסופו של דבר, במסגרת ההסכמים שנחתמו עם סיום מלחמת שבע השנים, עברה דומיניקה לידי בריטניה ב-1763.

הגעתם של הבריטים שינתה את הרכבו האתני של האי. הם החלו לגרש את הקאריבים לדרום אמריקה, והמחלות שהביאו עמם גרמו לתמותה אצל הילידים. במקביל, הביאו עמם הבריטים עבדים מאפריקה. ב-1831 הוענקו זכויות פוליטיות גם לשחורים (למעט עבדים), ולמשך זמן מה נשלטה האספה המחוקקת של דומיניקה בידי הרוב השחור. בלחץ בעלי האדמות האנגלים, נשחקו בהדרגה זכויותיהם של השחורים. ב-1871 עברה דומיניקה לניהול אדמיניסטרטיבי של איי וינדווארד, וב-1896 בוטל הממשל העצמי.

לאחר מלחמת העולם הראשונה גברה המודעות הפוליטית של תושבי האי, והממשל העצמי חזר בהדרגה. ב-1958 הצטרפה דומיניקה לפדרציה של איי הודו המערבית, ועם פירוקה ב-1962, הייתה למדינת חסות בריטית. ב-1967 הוקנתה לה האחריות המלאה על ענייני הפנים, וב-3 בנובמבר 1978, תאריך סמלי שנקבע על פי התאריך בו הגיע כריסטופר קולומבוס לאי, זכתה בעצמאות. מיד לאחר העצמאות כוננו שתי המדינות יחסים דיפלומטיים. כיום, שתי המדינות חברות מלאות בחבר העמים הבריטי.

## נציגויות דיפלומטיות
* דומיניקה מחזיקה בבריטניה נציבות עליונה בלונדון.
* בריטניה מיוצגת בדומיניקה באמצעות הנציבות העליונה בברבדוס.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
360 (מספר)

**360** (במילים: **שלוש־מאות ושישים**) הוא מספר טבעי העוקב ל-359 וקודם ל-361.

## במתמטיקה

* [ממוזער|מעגל קסם שבו סכום המספרים בכל טור ובכל מעגל פנימי שווה ל-360 (באופן דומה ל[ריבוע קסם), בנג'מין פרנקלין, המאה ה-19.]]המחלקים של 360 הם: 1, 2, 3, 4, 5, 6, 8, 9, 10, 12, 15, 18, 20, 24, 30, 36, 40, 45, 60, 72, 90, 120, 180 ו-360. כלומר, יש לו 24 מחלקים.

* 360 הוא מספר פריק במיוחד - הפירוק לגורמים שלו הוא 360=2^3\cdot3^2\cdot5. בנוסף הוא גם אחד מ-7 המספרים היחידים שאין לאף מספר עד פי שניים ממנו יותר מחלקים ממנו (כלומר עד המספר 720 אין לאף מספר יותר מחלקים מ-360), ששת המספרים הנוספים שמקיימים את תנאי זה הם 1, 2, 6, 12, 60 ו-2520.
*360 הוא מספר פריק במיוחד עליון , מספר ענקי שופע , מספר בר-הרכבה  ו-מספר חלק-5 .
*אחד המחלקים של 360 הוא המספר 72, שזה גם מספר המספרים ראשוניים שיש מתחת ל-360.
*סכום פונקציית אוילר של 34 המספרים הראשונים הוא 360. כלומר, \sum_{k=1}^{34}\varphi(k) = 360
*360 הוא המספר הקטן ביותר שמתחלק בכל המספרים מ-1 עד 10 לא כולל 7.
*360 הוא מספר מעשי  - מספר שכל המספרים מתחתיו יכולים להירשם שסכום של המחלקים שלו.
*360 הוא מספר הרשאד, כלומר, הוא מתחלק בסכום הספרות שלו.
*360 הוא מספר שופע, כלומר, סכום המחלקים שלו גדול ממנו.
*360 הוא הסכום של שני המספרים הראשוניים התאומים 179 ו-181.
* בגאומטריה, במעגל ישנן 360 מעלות (בזוויות מרכזיות), זאת כיוון של-360 מחלקים רבים, ולכן ניתן לחלק את המעגל למספרים רבים בקלות באופן זה. לכן, 2π רדיאנים הם 360 מעלות.
* סכום הזוויות הפנימיות במרובע הוא תמיד 360°.
*360 הוא מספר דמוי משוכלל, כלומר, הוא שווה לסכום של חלק ממחלקיו.
*360 הוא המספר הכי קטן שסכום המחלקים שלו הוא ארבע-ספרתי (סכום המחלקים הוא 1170).
*360 הוא המספר הכי קטן שמכפלת כל המחלקים שלו היא הוא בחזקת 12.
*360 הוא המספר הקטן ביותר שמתפרק לגורמים ראשוניים בצורה p^3q^2r, המספר הבא הוא 504.
*360 יכול להיות מיוצג על ידי מכפלה של 4 מספרים עוקבים (360 = 3×4×5×6). המספר הקודם שמקיים את תנאי זה הוא 120, והמספר הבא הוא 840.

## בספורט

* המונח "360" בענפי ספורט כמו לוליינות, BMX וסקייטבורדינג בא לציין שהאתלט ביצע סיבוב של 360 מעלות באוויר.
* בבייסבול, הקפה אחת (run) היא בדיוק 360 רגל (כ-110 מטר)

## בתחומים אחרים

* שנה אחת היא כמעט 360 ימים, ולכן תרבויות עתיקות רבות קבעו את השנה להיות 360 ימים.
* המונח "360" מציין שמדובר בתמונה פנורמית או בעולם מציאות מדומה.
* "360" היה שמם של סדרת מחשבים שבנתה חברת IBM.
* "360" היה דגם גיטרה חשמלית מפורסם שיצרה חברת ריקנבאקר.
* בהיסטוריה המוסלמית, 360 היה מספר האלילים בתוך הכעבה, שהושמדו על ידי הנביא מוחמד.

## ראו גם
* מעגל
* פאי
* מרובע

## קישורים חיצוניים

קטגוריה:מספרים טבעיים
יחסי גרמניה–דומיניקה

**יחסי גרמניה–דומיניקה** הם היחסים הנוכחיים וההיסטוריים בין גרמניה לבין דומיניקה.

## סקירה כללית
היחסים הפוליטיים והכלכליים בין המדינות הם ידידותיים אך חלשים למדי. שיתוף הפעולה מתקיים בעיקר בצורה של שיתוף פעולה בפיתוח ופרויקטים תרבותיים וכן פעולות במסגרת האומות המאוחדות. הייצוא העיקרי של דומיניקה לגרמניה הוא תוצרת חקלאית. בנוסף, דומיניקה מקבלת הכנסות משמעותיות מגרמניה מתיירים גרמנים.

הסכם הגנה וקידום השקעות דו-צדדי קיים מאז 1986. הסכמי שיתוף פעולה וסחר אחרים קיימים במסגרת ההסכמים בין האיחוד האירופי לבין מדינות ה-ACP (אפריקה, הקריביים, האוקיינוס השקט) וכן בין מדינות אירופה ו-CARIFORUM (מדינות חברות ב-CARICOM בתוספת הרפובליקה הדומיניקנית). התפתחות נוספת של יחסי הסחר עם אירופה עוקבת מקרוב בדומיניקה ובאזור כולו על רקע המשא ומתן המתמשך של האיחוד האירופי על הסכם שותפות חדש עם מדינות אפריקה, האוקיינוס השקט והאיים הקריביים (הסכם פוסט-קוטונו).

## שיתוף פעולה בפיתוח
לדומיניקה יש קשרים עקיפים עם גרמניה באמצעות הסכמים גרמניים עם הקהילה הקריבית (CARICOM), שיתוף פעולה המתמקד בפיתוח כלכלי בר קיימא, קידום אנרגיה מתחדשת והתאמה לשינויי האקלים והגנת הדייג. בנוסף, גרמניה מעניקה סיוע באמצעות מיקרו-פרויקטים ואמצעי קידום בתחום הספורט. ארגוני הסיוע הבינלאומיים הפעילים בדומיניקה בעקבות אסון השיטפון שגרמה הסופה הטרופית אריקה באוגוסט 2015 כללו את הצלב האדום הגרמני ושיתוף פעולה לפיתוח גרמני (באמצעות מעורבותם בפרויקטים של CARICOM).

בספטמבר 2017, דומיניקה נהרסה על ידי הוריקן מריה, כאשר 90% מהבתים נהרסו או ניזוקו קשות. גרמניה העניקה סיוע הומניטרי מיידי לנפגעים. בנייה מחדש של האי עשויה לארוך שנים.

## קישורים חיצוניים
* יחסי גרמניה–דומיניקה, באתר משרד החוץ הגרמני

## הערות שוליים

קטגוריה:ערכים ללא קטגוריות פיזיות - יחסי חוץ
Fotos y Recuerdos

**Fotos y Recuerdos** (בעברית: **תמונות וזיכרונות**) הוא הסינגל הרביעי והאחרון מתוך אלבומה הרביעי של סלינה, אשר יצא בינואר 1995 על ידי EMI לטין.

## רקע וסוגה
השיר הוא למעשה גרסת כיסוי לשיר "Back on the Chain Gang" של להקת הרוק הפריטנדרס כאשר ריקי ולה שהיה שותף לכתיבת השירים הקודמים של סלינה תרגם את השיר לספרדית והוא הופק מחדש על ידי אחיה ועל ידי בבו סילבט. מבחינה לירית השיר עוסק באישה בודדה שנזכרת בבן זוגה לשעבר על ידי תמונות שלו.

מבחינה מוזיקלית השיר הוא שיר רוק ספרדי עם מוזיקת האוס והשפעות של דאנס-פופ. השיר זכה לשבחים ממבקרי המוזיקה שטענו שגרסה זו אפילו טובה יותר מהגרסה המקורית של השיר.

## הצלחה
השיר הגיע למקום הראשון במצעד השירים הלטינים בארצות הברית שם שהה 7 שבועות ובכך הפך לשיר הרביעי שלה לעשות זאת. בנוסף הוא הגיע למקום הראשון במצעד השירים המקסיקניים האזוריים המושמעים ביותר ברדיו בארצות הברית והפך לשיר השני שלה לעשות זאת. בנוסף הוא היה לשיר הלטיני השני הכי מצליח באותה שנה בארצות הברית כאשר המקום הראשון היה שייך גם כן לה ונכון להיום הוא השיר הלטיני ה-20 המצליח ביותר בהיסטוריית המדינה. בעקבות יציאת השיר אמנים נוספים עשו לו גרסאות כיסוי משלהם.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 1994
קטגוריה:סינגלים מ-1995
קטגוריה:שירי סלינה
קטגוריה:שירים בספרדית
קטגוריה:שירים שנכתבו על ידי ריקי ולה
קטגוריה:שירים שהופקו על ידי א.ב. קינטנייה
קטגוריה:שירי דאנס-פופ
קטגוריה:שירי מוזיקת האוס
קטגוריה:סינגלים בהוצאת EMI לטין
יחסי גרמניה–האיטי

**יחסי גרמניה–האיטי** הם היחסים הנוכחיים וההיסטוריים בין גרמניה לבין האיטי.

## סקירה כללית

היחסים בין גרמניה להאיטי היו באופן מסורתי טובים, אך הם הפכו פחות אינטנסיביים כתוצאה מהמצב הפוליטי המסובך בהאיטי.

שתי המדינות ממשיכות לעבוד בשיתוף פעולה הדוק באו"ם ובגופים בינלאומיים אחרים. לדוגמה, שתי המדינות דוגלות ברפורמה במועצת הביטחון של האו"ם.

גרמניה תמכה בתהליך הדמוקרטיזציה בהאיטי במשך שנים רבות ותורמת לייצוב ופיתוח המדינה, גם בשיתוף פעולה עם ארגונים לא ממשלתיים גרמנים רבים הפעילים במדינה. בנוסף, גרמניה תורמת לפרויקטים בהאיטי דרך האיחוד האירופי, קרן הפיתוח האירופית ותקציב האומות המאוחדות.

## סיוע כלכלי
גרמניה סיפקה סיוע הומניטרי ניכר לסיוע ישירות לאנשים שנפגעו מאסונות הטבע בעשר השנים האחרונות, כמו רעידת האדמה בשנת 2010 והוריקן מתיו בשנת 2016. המשרד הפדרלי לשיתוף פעולה ופיתוח כלכלי העמיד מימון נוסף לתמיכה ואמצעי סיוע לאורך מספר שנים.

האיטי מרוויחה גם משיתוף הפעולה הגרמני בהקשר האזורי, המתמקד בעיקר בהגנה על משאבים וביטחון תזונתי באזור הגבול בין האיטי ל. מאז שנת 2010 הועמד לרשות שתי המדינות סך של כ-100 מיליון אירו.

## תרבות
אגודת התרבות הגרמנית-האיטית (האגודה Association Culturelle Haïtino-Allemande, ACHA) מציעה קורסים בשפה הגרמנית ומארגנת פעילויות תרבות. יתר על כן, גרמניה השתתפה בפסטיבל הג'אז הבינלאומי השנתי פורט או פרינס מדי שנה מאז השקתו.

## נציגויות דיפלומטיות
* גרמניה מחזיקה בהאיטי שגרירות בפורט או פרינס.
* האיטי מחזיקה בגרמניה שגרירות בברלין.

## קישורים חיצוניים

* יחסי גרמניה–האיטי, באתר משרד החוץ הגרמני

## הערות שוליים

קטגוריה:ערכים ללא קטגוריות פיזיות - יחסי חוץ
Personal

"**Personal**" הוא שיר של הזמר האנגלי HRVY. השיר יצא לאור כהורדה דיגיטלית ב-30 בנובמבר 2017 על ידי חברת התקליטים יוניברסל מיוזיק בתור הסינגל השלישי והאחרון של המיני-אלבום השני שלו, *Talk to Ya*. השיר הגיע בשיאו למקום 62 במצעד הסינגלים הבריטי. השיר נכתב על ידי בלייר דרילן, דני שאה, הארווי קנטוול, ג'ורדן תומאס ויוסטוס נזרייב.

## וידאו קליפ
הווידאו קליפ לשיר הועלה ב-30 בנובמבר 2017 לערוץ היוטיוב של הזמר. בין היתר, מופיעה בו כוכבת הרשת לורן גריי.

## רשימת רצועות

## קרדיטים וצוות
הקרדיטים לקוחים מאתר טיידל.
* סקיי אדמס – מפיק, נגן, קולות רקע, בס (קולי), מחיאות כפיים, גיטרה, קלידים, מיקסר, תכנות, צוות אולפן
* סלייר דרילן – הלחנה, כתיבה
* דני שאה – הלחנה, כתיבה, נגן, קולות רקע, גיטרה
* הארווי קנטוול – הלחנה, כתיבה, נגן, שירה
* ג'ורדן תומאס – הלחנה, כתיבה
* יוסטוס נזרייב – הלחנה, כתיבה
* דיק בית'ם – טכנאי מאסטרינג, צוות אולפן

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי Hrvy
קטגוריה:שירים באנגלית
קטגוריה:סינגלים בהוצאת וירג'ין EMI רקורדס
נאמני מרכז שניידר

**נאמני מרכז שניידר** היא עמותת הידידים של מרכז שניידר לרפואת ילדים בישראל.

## היסטוריה
בשנת 1992 החלה לפעול עמותת ידידים שיזם פרופ׳ חיים דורון עוד לפני הקמת מרכז שניידר לרפואת ילדים בישראל.

הנשיאה הראשונה של העמותה הייתה אורה הרצוג, רעייתו של חיים הרצוג שכיהן באותו הזמן כנשיא מדינת ישראל.

בראשית דרכה, נקראה העמותה "המועצה הציבורית למען המרכז הרפואי לילדים בישראל". בהמשך, שינתה את שמה ונקראה "המועצה הציבורית למען מרכז שניידר לרפואת ילדים בישראל", ובשנת 2004 שינתה שוב את שמה לשם הנוכחי, "נאמני מרכז שניידר".

## פעילות העמותה
העמותה מסייעת במימון פרויקטים של בנייה, רכישת ציוד רפואי, מענקי מחקר ופרויקטים מיוחדים נוספים, שנועדו לשמור את בית החולים בקדמת הרפואה, מבחינה קלינית, מחקרית וטכנולוגית.

בנוסף, העמותה מסייעת לילדים חולים ומשפחותיהם, מממנת תרופות שאינן בסל התרופות, טיפולי שיניים לילדים מושתלים, תמיכה במשפחות בעת אשפוזים ממושכים ועוד.

תוכניות העבודה השנתיות של העמותה ומדיניות ייעוד התרומות מבוססות של תוכניות העבודה השנתיות של בית החולים ומתואמות עם הנהלת המוסד.

בעמותה חברים אנשי עסקים, אנשי ציבור וחברה כגון ישראל מקוב ומוטי זוננפלד; כולם מתנדבים וחלקם מלווים את פעילות העמותה מיום הקמתה.

### אירועי התרמה
אירוע ההתרמה השנתי הוא גולת הכותרת של פעילות העמותה. זהו אירוע חברתי מרכזי שנערך מדי שנה במעמד פילנתרופים וסלבריטאים.

## לקריאה נוספת
* איתי בחור, **הילדים של שניידר**, אוגוסט 2016, איתי בכור הוצאה לאור

## קישורים חיצוניים
* 

* 

## הערות שוליים

קטגוריה:ישראל: ארגוני עזרה
קטגוריה:ישראל: ארגוני בריאות ורפואה
קטגוריה:ישראל: עמותות
יחסי אוסטרליה–בוליביה

**יחסי אוסטרליה–בוליביה** הם היחסים הדיפלומטיים שבין **[[אוסטרליה|הקהילייה של אוסטרליה]]** לבין **[[בוליביה|המדינה הרב-לאומית של בוליביה]]**.

## סקירה כללית
אוסטרליה ובוליביה כוננו יחסים דיפלומטיים ב-10 באפריל 1975.

אוסטרליה ובוליביה חברות בארגון הסחר העולמי (WTO), האומות המאוחדות (האו"ם) וארגוני האו"ם, ומשתפות פעולה במיוחד בנושאים מקומיים.

## שיתוף פעולה בפיתוח
באמצעות תוכנית הסיוע הישיר, ממשלת אוסטרליה מעניקה תמיכה כספית למגוון פרויקטים בבוליביה.

בשנים 2019–2020 מימנה DAP את הפרויקט "הכירו אותנו" שהתמקד בייצור קולקציית חורף 2019/2020 לילדים מצמר האלפקות והלמות, שהוכן על ידי קבוצה של 30 שוזרות נשים מקומיות בלה פאס. נשים אלו מומחיות בטכניקות אריגה אך אין להן גישה לשווקים מתאימים למוצריהן.

עם עיצובים שסופקו על ידי נאנאי ובאמצעות פרויקט "הכירו אותנו" ייצרו האורגות 800 בגדים ששווקו בארצות הברית ובאירופה, דרך החנות המקוונת www.nanaykids.com. חלק מהרווח מושקע מחדש בעסק וחלק אחר מספק הכנסה ראויה לנשים שאין להן גישה למקורות תעסוקה אחרים.

בשנת 2019–2020, תוכנית שיתוף הפעולה האוסטרלית של NGO (ANCP) השקיעה יותר מ-43,000 דולר בהכשרת נשים ילידות צעירות בבוליביה במיומנויות קולינריות ועסקיות.

המועצה ליחסי אוסטרליה–אמריקה הלטינית (COALAR) מספקת מענקים על מנת לשפר את היחסים הכלכליים, הפוליטיים והחברתיים של אוסטרליה עם אמריקה הלטינית.

## יחסי סחר
בשנת 2019 סחר סחורות ושירותים של אוסטרליה עם בוליביה הסתכם ב-32 מיליון דולר. זה כלל יבוא של 27 מיליון דולר מבוליביה ויצוא של 6 מיליון דולר לבוליביה. הייצוא של אוסטרליה כלל בעיקר מכשירי מדידה וניתוח ומזון לבעלי חיים. היבוא מבוליביה כלל פירות, אגוזים, דגני בוקר וזרעי שמן.

עושר המשאבים של בוליביה הופך אותה ליעד פוטנציאלי עתידי להשקעות אוסטרליות בתחום הכריה. בבוליביה יש כמות משמעותית של עתודות הליתיום העולמיות, המשמשות בסוללות. הביקוש לליתיום צפוי לגדול. בוליביה עשירה גם במכרות כסף ועפרות ברזל. בשנת 2011, בבוליביה היו מאגרי גז טבעי מוכחים של מעל 9.9 טריליון רגל מעוקבת, העתודה החמישית בגודלה בדרום אמריקה, כמו גם 48 טריליון רגל מעוקב של עתודות גז פצלי הניתנות להחזרה.

מומחיות אוסטרלית יכולה גם להשלים את ענפי החקלאות של בוליביה, חינוך, ניהול משאבי מים ויערות ותיירות.

## נציגויות דיפלומטיות
* אוסטרליה מיוצגת בבוליביה באמצעות שגרירותה בלימה, פרו, ובנוסף מחזיקה קונסוליית כבוד בלה פאס.
* בוליביה מיוצגת באוסטרליה באמצעות שגרירותה באוטווה, קנדה, ובנוסף מחזיקה קונסוליית כבוד בסידני.

## קישורים חיצוניים

* יחסי אוסטרליה–בוליביה, באתר משרד החוץ האוסטרלי

## הערות שוליים

קטגוריה:ערכים ללא קטגוריות פיזיות - יחסי חוץ
הדרדסים – פרקים

זוהי רשימת פרקים של הדרדסים וסדרות טלוויזיה מונפשות אמריקאיות-בלגיות ששודרו ברשת NBC בין השנים 1981–1989. הסדרה שודרה בסך הכל 256 פרקים עם 417 סיפורים שהורכבו ל־9 עונות החל מה- 12 בספטמבר 1981 ועד 2 בדצמבר 1989, עם מבצעים נוספים שהועלו. חלק מהפרקים הם בני 22 דקות וחלק בני 11 דקות כך ששני פרקים חולקים אותו שידור.

## שידור

### עונה 1

### עונה 2

### עונה 3

### עונה 4

### עונה 5

### עונה 6

### עונה 7

### עונה 8

### עונה 9

קטגוריה:הדרדסים
קטגוריה:פרקי טלוויזיה
רד בול ג'וניור

ממוזער|שמאל|לוגו הקבוצה
**קבוצת רד בול ג'וניור** (באנגלית: **Red Bull Junior Team**) היא תוכנית פיתוח לנהגי מרוצים המופעלת על ידי חברת משקאות האנרגיה רד בול. המשתתפים בתוכנית זוכים למימון וחסות המאפשרים להם להתחרות בקטגוריות השונות, המקדמות אותם לעבר אפשרות להתחרות באליפות הפורמולה 1.

התוכנית נוסדה בשנת 2001 כחלק מתוכנית של רד בול לפתח נהגים באירופה. לתוכנית קדמה פעילות של קבוצת RSM מרקו, שהתחרתה בין השנים 1999–2003 באליפות הפורמולה 3000, במימון ותמיכה של רד בול. את הקבוצה הקים וניהל הלמוט מרקו, שמנהל את פעילות רד בול ג'וניור.

במהלך השנים הכשירה התוכנית נהגים רבים. 17 משתתפים התחרו פורמולה 1 בקבוצות רד בול או טורו רוסו/אלפאטאורי/רייסינג בולס. כריסטיאן קליין הוא הנהג הראשון מהתוכנית שהתחרה באליפות. סבסטיאן פטל הוא המשתתף הראשון שזכה באליפות. שבעה מתוך 20 הנהגים שצפויים להתחרות בעונת 2025 היו בוגרי התוכנית.

## חברי התוכנית הנוכחית

## משתתפי התוכנית שהתחרו ברד בול

* שנים המופיעות ב**כתב מודגש** מסמנות זכייה בתואר האליפות באותה שנה.

## משתתפי התוכנית שהתחרו בטורו רוסו/אלפאטאורי/רייסינג בולס
ברשימה נכללים נהגים שהשתתפו בתוכנית והתחרו בקבוצת טורו רוסו/אלפאטאורי/רייסינג בולס, אך לא הגיעו לבסוף לרד בול.

* שנים המופיעות ב**כתב מודגש** מסמנות זכייה בתואר האליפות באותה שנה.

## נהגים נוספים
נהגים שלקחו חלק בתוכנית, אך לא הגיעו לקבוצת רד בול או טורו רוסו/אלפאטאורי/רייסינג בולס

* שנים המופיעות ב**כתב מודגש** מסמנות זכייה בתואר האליפות באותה שנה.

## תוכנית הפיתוח האמריקאית
בין השנים 2002–2005 הפעילה רד בול, במקביל תוכנית הפיתוח הכללית, תוכנית שנקראה "Red Bull Driver Search". מטרתה של התוכנית הייתה "למצוא את אלוף הפורמולה 1 האמריקאי". סקוט ספיד היה אחד מארבעת הנהגים שזכו בתוכנית בשנת 2002. הוא התחרה באליפות הפורמולה 3 הבריטית ולאחר מכן ניצח באליפות פורמולה רנו האירופאית והגרמנית, במקביל. בשנת 2005 הרשים בביצועיו באליפות ה-GP2 ועבר להתחרות בטורו רוסו בעונות 2006 ו-2007.

באוקטובר 2005 הודיעה רד בול על סיום פעילותה של התוכנית, בין היתר בשל ההצלחה של ספיד להגיע לפורמולה 1.

## קישורים חיצוניים

## הערות שוליים

קטגוריה:רד בול
קטגוריה:פורמולה 1: אקדמיות לפיתוח נהגים
דושאן אנג'לקוביץ'

**דושאן אנג'לקוביץ**' (בסרבית: **Dušan Anđelković**; נולד ב-15 ביוני 1982) הוא כדורגלן סרבי, ששיחק בעמדת הבלם.

דושאן אנג'לקוביץ' החל את דרכו בקבוצת סלוגה קרליובו ובעונת 2004/05 לראשונה שיחק בליגת העל הסרבית בקבוצת רדניצ'קי בלגרד. בינואר 2006 הוא עבר בהשאלה להכוכב האדום בלגרד בה שיחק בהגנה לצד מילאן מרטינוביץ'. בסיום העונה הוא נרכש והמשיך לשחק בקבוצה.

בסתיו 2008 הוא עבר תקופה קצרה לטורקיה וכבר בינואר 2009 חתם עם רוסטוב בה שיחק לצד בלם סרבי נוסף איבן ז'יבנוביץ'. בשנת 2011 קרסנודאר עלתה לליגת העל הרוסית בכדורגל ורכשה את אנג'לקוביץ' לחיזוק קו ההגנה.

בעונת 2015 דושאן אנג'לקוביץ' חזר לכוכב האדום ובשנת 2018 החליט לעזוב את הכדורגל המקצועי.

בשנת 2008 אנג'ל'קוביץ' הוזמן למשחק בודד של נבחרת סרביה בכדורגל.

## קישורים חיצוניים

קטגוריה:כדורגלנים סרבים
קטגוריה:בלמי כדורגל סרבים
קטגוריה:כדורגלני הכוכב האדום בלגרד
קטגוריה:כדורגלני קרסנודאר
קטגוריה:כדורגלני רוסטוב
קטגוריה:כדורגלני נבחרת סרביה
קטגוריה:סרבים שנולדו ב-1982
ולריה טרנובסקה

**ולריה טרנובסקה** (בפולנית: **Waleria Tarnowska**; 9 בדצמבר 1782 – 23 בנובמבר 1849) הייתה פטרונית של אומנות וציירת פולנייה, ידועה בזכות מיניאטורות, דיוקנאות רבים וציורים דתיים.

## חיים אישיים
ולריה טרנובסקה הייתה בתם של ולריאן סטרוינובסקי ואלכסנדרה טרנובסקה.

וולריה התחנכה בבית על ידי מורים ממיטב האקדמיה בפולין, כמו הארכאולוג וההיסטוריון וורז'ניץ סורובייצקי, וכן דודה הירונים סטרוינובסקי, הבישוף והרקטור של אוניברסיטת וילנה.

ב־7 בספטמבר 1800 התחתנה עם יאן פליקס טרנובסקי, נלדו להם תשעה ילדים.

וולריה יצרה יחד עם בעלה יאן פליקס את אוסף הציורים, הרישומים, הפסלים, הספרים והעתיקות בדז'יקוב, שכלל ציורים של לורנצו לוטו, גורצ'ינו, גואידו רני, רמברנדט, אניבלה קראצ'י, סלבטור רוזה, האנס הולביין הבן, אנתוני ואן דייק, אנטון רפאל מנגס, ברניני, אנטוניו קנובה.

## קריירה
ולריה לראשונה למדה ציור במשך שלוש שנים בהורוצ'וב אצל קונסטנטינו וילאני והמיניאטור דה הופליז, ואחר כך אצל וינצנטי דה לסור 1800–1804 בדז'יקוב ו 1810 בוורשה. אצל המיניאטורית תרז מרון ובעלה, אנטוניו צ'רוביני ברומא, דומניקו דל פרטה, וכן פיליפו ג'אקומו רמונדיני. לאחר מכן היא למדה בפריז בשנים 1824–1826.

## ציורים ורישומים
ולריה הייתה ציירת מינאטורות היא ציירה דיוקנאות ונושאים דתיים. לעיתים קרובות היא חתמה על עבודותיה: "V. T. ”. המיניאטורות צוירו על שנהב, בדרך כלל עם צבעי מים, לפעמים עם גואש וצבעי מים או בגואש בלבד. ציוריה של ולריה הם לעיתים קרובות העתקים זעירים של ציורים של ציירים אחרים, ודיוקנאות של בני משפחה.

לפני מלחמת העולם השנייה, המיניאטורות, הציורים והרישומים של וולריה היו באוספים משפחתיים בטירת דז'יקוב, בחורזלוב, ברודניק נאד סאנם ובווישניובה (מעון משפחת מיצ'לסקי).

לאחר המלחמה, ניתן למצוא אותם באוספים במוזיאון הפולני, ברפרסוויל, במוזיאון הלאומי בוורשה וקרקוב, במוזיאון הטירה בפשצ'ינה ובספרייה היגלייאנית.

## גלריה

File:Zofia Zamoyska.jpg

File:Waleria Tarnowska (?) - Jan Bogdan Tarnowski.jpg

File:Waleria Tarnowska - Izabela z Flemingów Czartoryska.jpg

File:Waleria Tarnowska - Madonna w błękitnej chuście.jpg

File:Waleria Tarnowska ze Stroynowskich.jpg

File:Waleria Tarnowska.jpg


## קישורים חיצוניים

## הערות שוליים

קטגוריה:ציירות פולניות
קטגוריה:ילידות 1782
קטגוריה:נפטרות ב-1849
דימה ח'טיב

**דימה ח'טיב** (בערבית: **ديمة الخطيب**, בתעתיק מדויק: **דימה אלח'טיב**) היא עיתונאית, משוררת ומתרגמת ילידת-סוריה. היא המנהלת של +AJ , שירות חדשות דיגיטלי עטור פרסים, באנגלית, ערבית וספרדית שהושק על ידי רשת המדיה אל-ג'זירה בסן פרנסיסקו, ארצות הברית. היא המנהלת הבכירה היחידה בקבוצת אל-ג'זירה ואחת ממנהיגות הנשים המעטות בתחום התקשורת הערבית.

## ביוגרפיה
ח'טיב נולדה בדמשק לאם סורית ולאב פלסטיני. היא דוברת עשר שפות: ערבית, אנגלית, צרפתית, ספרדית, פורטוגזית, איטלקית, סינית, גרמנית, סוואהילי ויוונית. היא הצטרפה לאל-ג'זירה בשנת 1997 כמתמחה זוטרה בעיתונות מקוונת. היא התקדמה לתפקיד מפיקה, כתבת בסין ולאחר מכן לראש הלשכה באמריקה הלטינית. בשנים האחרונות היא פעילה בעיתונות המקוונת.

## קריירה
ח'טיב סווגה בין הערבים המשפיעים ביותר ברשתות החברתיות. היא זכתה להערכה במהלך המהפכות הערביות – האביב הערבי – על מתן עדכונים תכופים ופרשנויות על אירועים שהתרחשו וזאת באמצעות חשבון הטוויטר שלה.

דימה ח'טיב דיווחה ועדכנה במגוון נושאים, כולל מדיה חברתית, אמצעי תקשורת, אימהות, שירה, הרשות הפלסטינית ואחרים.

היא זכתה להכרה במהלך מלחמת עיראק, כמפיקת חדשות בזמן אמת בדוחה עבור ערוץ אל ג'זירה וכאשר התראיינה אצל וולף בליצר ולארי קינג .

במהלך משימתה באמריקה הלטינית הייתה לה גישה בלעדית וצמודה לנשיא ונצואלה המנוח הוגו צ'אווס. היא ראיינה מנהיגים ביניהם אבו מוראלס הבוליביאני ולואיז אינסיו דה סילבה הברזילאי.

בדיווחיה מרחבי אמריקה הדרומית ואמריקה המרכזית היא חשפה לעולם הערבי יבשות רחוקות אלו.

בתקופת שהותה בקראקס היא סיפקה מידע ושימשה כמקור לחדשות. דימה ח'טיב דיווחה על צ'אווס, שהיה ראש המדינה הראשון שגינה בחומרה את ישראל בגין הסכסוך בין ישראל ללבנון. הודעתו זו של צ'אווס הביאה לניתוק הקשר עם ישראל כעבור שנים. בדיווחיה ח'טיב דחתה את הטענות לפיה מועמר קדאפי נמלט לוונצואלה.

טרם עבודתה באל ג'זירה, עבדה ח'טיב ברדיו השווייצרי הבינלאומי בברן, בארגון הבריאות העולמי בז'נבה, בעיתון א-ראי וברדיו קטר בצרפתית בדוחה.

## קישורים חיצוניים

* AJ+ website
* Personal blog
* בערוץ '''Middle East Monitor''' דימה ח'טיב מספרת על הזדהותה כפליטה וכפלסטינית
* 

## הערות שוליים

קטגוריה:עיתונאיות סוריות
קטגוריה:מתרגמות
קטגוריה:סופרות סוריות
קטגוריה:משוררות סוריות
קטגוריה:בעלות טור
קטגוריה:סגל אל-ג'זירה
קטגוריה:אנשי תקשורת סורים
קטגוריה:מגישות חדשות
קטגוריה:אישים ממוצא פלסטיני
קטגוריה:ילידות 1971
טיבור בנדק (שחקן תיאטרון)

**טיבור בנדק** (במקור **בנדיקט**, בהונגרית: **Benedek Tibor**; מישקולץ, 16 בספטמבר 1911 – בודפשט, 18 בספטמבר 1963), היה שחקן יהודי-הונגרי, מנחה קברט. בנו מיקלוש בנדק הוא שחקן גם הוא, נכדו טיבור בנדק (1972–2020), היה שלוש פעמים אלוף אולימפי בכדורמים.

## קורות חיים
[שמאל|ממוזער|333x333 פיקסלים|קבר טיבור בנדק ב[בודפשט]]
טיבור בנדק נולד במשפחה יהודית. אביו עבד כסוכן נוסע מסחרי והתכוון שגם בנו יבחר בקריירה זו ולכן רשם אותו לבית הספר למסחר ברחוב קרטס בבודפשט, שם סיים טיבור בנדק את בחינות הבגרות שלו בשנת 1929. הוא החליט, בניגוד לרצון אביו, שהוא רוצה להיות שחקן ולכן המשיך את לימודיו למשחק ובשנת 1931 סיים את בית הספר הלאומי למשחק, שם היה תלמידו של ינה טרז'. האב קיבל את החלטת בנו, רק ביקש ממנו לשנות את שמו ואז טיבור אימץ את השם בנדק במקום בנדיקט (בנדק הוא הגרסה ההונגרית של בנדיקט=בנדיקטוס=ברוך). בין השנים 1931–1934 עבד כחבר להקה ב"תיאטרון ארשקאויוואר" (Érsekújvári Színház). לימים הופיע עם כמה להקות אזוריות ברחבי הונגריה ובשנת 1934 הפך לזמר ג'אז מאופר לשחור במועדון הלילה "אריזונה" בבודפשט. שם הכיר את אדוארד השמיני, מלך הממלכה המאוחדת שהיה אז הנסיך ויילס אדוארד, יורש העצר הזמין אותו ללונדון, אך בנדק לא קיבל את ההזמנה. בשנת 1938, כאשר החוקים אנטי-היהודיים נכנסו לתוקף (בתחילה החוק היהודי הראשון, אך במיוחד החוק היהודי השני) הוא נאלץ לעזוב את הבמה. לא ידוע כיצד עבר את השואה.

לאחר מלחמת העולם השנייה הפך לפקיד, אך משנת 1948 שוב היה שחקן. הוא שיחק לראשונה ב"וואריטה הקאמרי" ולאחר מכן בתיאטרון הקומדיה של בודפשט ומשנת 1951 בבמה העליזה, משנת 1956 בתיאטרון פטפי ובתיאטרון יוקאי, ומשנת 1960 עד מותו שוב בבמה העליזה. הוא קיבל בעיקר תפקידי אופי ומצא את ההצלחה האמיתית על בימת הקברט. תפקידו הבלתי נשכח ביותר הוא האזרח הקטן ובעל ההכרה, מר זַאצֶ'ק. כשחקן משכיל ורב-לשוני הוא היה גם מנחה קברט מצליח. בפחדו ממחלה, הוא סיים את חייו במו ידיו בגיל 52.

## תפקידי במה
* יון לוקה קאראג'אלה: המכתב האבוד – האזרח השיכור
* קלרה פהר: כתר הבריאה – פקיד
* אדמון רוסטאן: גוזל העיט – דיטריכשטיין
* אילף ופטרוב: 12 כיסאות – קבלן הלוויה
* פרנץ מולנר: אולימפיה – הנסיך אלברט

## סרטיו

## לקריאה נוספת
* לקסיקון ביוגרפי הונגרי (בודפשט, 1967)
* הלקסיקון הקטן לתיאטרון (בודפשט, 1969)
* לקסיקון הונגרי לאמנות הבמה.
* ביוגרפיה של טיבור בנדק
* בעקבות הזמן האבוד
* רדיו מקוון הונגרי

## קישורים חיצוניים

קטגוריה:ניצולי השואה: הונגריה
קטגוריה:שחקני קולנוע וטלוויזיה יהודים הונגרים
קטגוריה:מתאבדים: אמנים
קטגוריה:שחקני תיאטרון יהודים הונגרים
קטגוריה:מישקולץ: אישים
קטגוריה:הונגרים שנולדו ב-1911
קטגוריה:הונגרים שנפטרו ב-1963
שמשון ויגודר

**שמשון ויגודר** (יליד תחילת שנות ה-50) היה חבר ארגון מצפן, מראשוני הפנתרים השחורים, ניסח את הכרוז הראשון של "הפנתרים" לקראת ההפגנה הראשונה. ויגודר הוא פסיכולוג בעל תואר דוקטור בפסיכולוגיה קלינית מ-**California School of Professional Psychology** (**CSPP**) בעיר ברקלי. ממייסדי מכון תל אביב לפסיכואנליזה בת זמננו.

## ביוגרפיה
ויגודר נולד בירושלים לדבורה (1914 - 2003), ילידת ארצות הברית שהתגיירה, הייתה שותפה פעילה למאבק האיגודים המקצועיים ולמאבק השחורים בארצות הברית ולד"ר ג'פרי ויגודר (1922 - 1999), ממשפחה אירית-יהודית, יליד לידס, אנגליה, שהתחנך באוניברסיטת אוקספורד, והיה עורך באנציקלופדיה העברית, ערך את אנציקלופדיה יודאיקה (ערך קודם את "אנציקלופדיה של היהדות", בשפה העברית, שראתה אור בהוצאת מסדה ב-1969).

### פעיל ב"מצפן"
מגיל 16 היה חבר במצפן השתתף במאות פעילויות נגד הכיבוש וההתנחלויות.

### פעיל ב"פנתרים השחורים"
בגיל 21 עבר לפנתרים השחורים עם אחיו מאיר. ב-1971 נעשה ניסיון ראשון של השמאל הקיצוני לגרור לשורותיו חלק מהמזרחים. שלושה סטודנטים פורשי קבוצת השמאל הרדיקלי "מצפן" חברו לצעירים מזרחים משכונת מוסררה הירושלמית, ובעזרת המרת רעיון "מלחמת המעמדות" המרקסיסטית ל"מלחמת העדות" האשכנזית-מזרחית, ביקשו ליצור עם צ’רלי ביטון, סעדיה מרציאנו וחבריהם ממוסררה מוקד הזדהות משותף המבוסס על שלילת הציונות. "דיברנו אתם על שמאל", כותב שמשון ויגודר, אחד משלושת הסטודנטים יוצאי מצפן, "על מאבקים אנטי-קולוניאליים, על דיכוי התרבות המזרחית, ועל האינטרס של התרבות השלטת לסכסך בין מזרחים לערבים".

לקראת ההפגנה הראשונה האחים ויגודר הלכו למשטרה כדי להשיג אישור להפגנה, המשטרה שלחה אותם לעירייה ובעירייה, ביקשו מצ'רלי ביטון את הרשימה של חברי הקבוצה וביקשו לדעת מה כל אחד רוצה. "הציעו להם דירות, מכוניות, רק שלא יעשו רעש". את האישור לאותה הפגנה הם לא קיבלו.

ויגודר ניסח את הכרוז הראשון של "הפנתרים" לקראת ההפגנה הראשונה, ויחד עם שלושה חברים נוספים ב"מצפן", יצא להפיץ את הכרוזים במוסררה. אולם מיד כשהחלו לתלות אותם על הקירות, נעצרו על ידי בלשי המשטרה. ויגודר מצביע על ההבדל ביחס כלפי שתי הקבוצות: "זה היה יוצא דופן. לא עשינו שום דבר לא חוקי. כשהיינו במצפן...לא היה מצב שזורקים סתם לבית סוהר לפני הפגנה. התייחסו אלינו כמו לפנתרים... אני לא זוכר בכל ההיסטוריה של מצפן שעצרו אותנו על הסתה".

הכרוז הראשון של "הפנתרים", שנוסח על ידי שמשון ויגודר, פורסם בגיליון "מצפן" מאפריל 1971. הכרוז נכתב בנוסח אמוציונלי ובשפת רחוב לא מהוקצעת, בניגוד לסגנונו של העיתון:.

### חיים מאוחרים

לויגודר תואר ד"ר בפסיכולוגיה. עוסק בפסיכולוגיה קלינית.

## חיים אישיים
ויגודר נשוי למיכל אביעד. הורים ל-2 ילדים

## לקריאה נוספת
* תנועת מצפן - שמשון ויגודר

## קישורים חיצוניים
* אל האור: הפנתרים השחורים של שמשון ויגודר (כאן תרבות, תוכניות מיוחדות, 14 בדצמבר 2020, פודקאסט, מראיינת: מיה סלע)
* 
* [על אי היכולת לחלום [תומאס אוגדן], מבוא: שמשון ויגודר]
* 

## הערות שוליים

קטגוריה:חברי מצפן
קטגוריה:הפנתרים השחורים
קטגוריה:פעילי שמאל רדיקלי ישראלים
קטגוריה:פסיכולוגים קליניים ישראלים
קטגוריה:ישראלים שנולדו במאה ה-20
פרנצ'ישק טפה

**פרנצ'ישק טפה** (בפולנית: **Franciszek Tepa**; 17 בספטמבר 1829 – 23 בדצמבר 1889) היה צייר ריאליסטי פולני, שהתמחה בפורטרטים ובנושאים אוריינטליסטים.

במהלך המהפכות של שנת 1848, טפה היה מעורב פוליטית בתנועת העצמאות. הוא הפיק סדרת דיוקנאות של מנהיגי פולין של מרד נובמבר נגד חלוקת פולין. הוא נכלא כאסיר פוליטי בהיותו בבירת אוסטרו-הונגריה וינה.

## ביוגרפיה
אביו היה קונדיטור. את לימודיו האמנותיים החל ב"אקדמיה סטנובה" עם יאן מסקובסקי בין השנים 1842–1844, ואחר כך למד באקדמיה לאמנויות יפות בווינה בין השנים 1847–1848, שם למד אצל פרדיננד וולדמולר.

המשיך באקדמיה לאמנויות יפות, מינכן בין השנים 1849–1852, שם היה מורו וילהלם קאולבך. ובפריז בין השנים 1854 עד 1860, תחת הדרכתו של ארי שפר וליאון קוגניט בהיותו בווינה הוא השתתף במהפכות של 1848.
ימין|ממוזער|290x290 פיקסלים|פרנצ'ישק טפה, דיוקן עצמי 1852

בשנת 1852, יחד עם אדם יוזף פוטוצקי והעיתונאי מאוריסי מאן (1814–1876), יצא טפה לטיול דרך יוון, מצרים וארץ ישראל והביא את הדוגמאות הראשונות לציירים האוריינטליסטים הפולנים.

הוא גם הביא כמה עתיקות שהוצגו מאוחר יותר באוסולינאום.

עם שובו מפריז בשנת 1860, התיישב באופן קבוע בלבוב, שם הפיק עבודות על חיי העם והנופים המקומיים מטעם הרוזן ולדז'ימייז' דזידושקי, מייסד "מוזיאון המדינה להיסטוריה של הטבע".

במהלך תקופה זו הוצע לו תפקיד כפרופסור באקדמיה לאמנויות היפות בקרקוב, אך הוא סירב בגלל רצונו להישאר בלבוב.

הוא התמחה בפורטרטים, התפרסם בזכות המיניאטורות שצוירו על שנהב והעביר שיעורים.

רבות מיצירותיו נותרו בלבוב כאשר האזור עבר לשליטת אוקראינה לאחר מלחמת העולם השנייה.

## גלריה

File:Franciszek Tepa - Artur, Róża i Zofia Potoccy 1855.jpg | ילדי משפחת פוטוצי
File:Franciszek Tepa Aleksandrya 1852.jpg | ליד אלכסנדריה
File:Franciszek Tepa Gęsiarek z Podola 1873.jpg |נער מפודוליה
File:Fr tepa 94.jpg | במדבר


## קישורים חיצוניים

* 

## הערות שוליים

קטגוריה:ציירים פולנים
קטגוריה:ילידי 1829
קטגוריה:פולנים שנפטרו ב-1889
בראגון

**בראגון** (ביפנית: **バラゴン**, באנגלית: **Baragon**) הוא קאייג'ו בדיוני, המופיע בסדרות סרטי פרנקנשטיין וגודזילה. בראגון הופיע לראשונה ב-8 באוגוסט 1965, בסרט פרנקנשטיין כובש את העולם , מבית היוצר של טוהו. בראגון מתואר כיצור דמוי דינוזאור הולך על ארבע בעל אוזניים גדולות וקרן על מצחו. הוא גם המשיך להופיע בסרטיו של גודזילה לאורך השנים.

## היסטוריה פרסומית
### תקופת שווה
בפרנקנשטיין כובש את העולם, בראגון הוא דינוזאור שהתחפר מתחת לאדמה כדי להינצל מהכחדת הדינוזאורים. בעודו מתסתגל ושורד מתחת לקרקע, מפעל כלשהו מטריד אותו והוא תוקף את המפעל ואנשיו. בהמשך הוא גם מופיע בהר הגעש שיראן ומתקיף את הכפר המקומי ובעודו מגיח מתחת לחווה, הוא טורף את בעלי החיים באכזריות. עם זאת, מכיוון שהוא לא נראה מתחת להתקפות הללו אלא התחפר מתחת לאדמה באותה העת, בני האדם מאשימים את האדם מוטאנטי פרנקנשטיין. אבל אדם אחד ששרד את המתקפה על המפעל טוען כי בראדגון תקף אותו ולא פרנקנשטיין. בעוד שמדענים מחפשים אחר פרנקנשטיין, הם בטעות מעירים את בראגון משנתו. בראגון תוקף את המדענים אך פרנקנשטיין מגן עליהם ונלחם נגדו. לאחר שפרנקנשטיין הורג את בראגון על ידי שבירת צווארו, מופיע סדק ענק באדמה שמפיל את השניים.

בהשמדת כל המפלצות, מופיע בראגון "נוסף" שלוקחים אותו לאי ונשלט על ידי החוצנים. לאחר שהוא חוזר לעצמו, בראגון צופה במלחמה של המפלצות נגד קינג גידורה.

### תקופת המילניום
בגודזילה, מות'רה וקינג גידורה: מפלצות ענק בהתקפה חזקה, בראגון מופיע כשומר קדמוני של יפן, לצד מות'רה וקינג גידורה.

## קישורים חיצוניים
* בראגון, באתר הרשמי של טוהו

קטגוריה:גודזילה: דמויות
ולודז'ימייז' טטמאייר

**ולודז'ימייז' טטמאייר** (בפולנית: **Włodzimierz Tetmajer**; 31 בדצמבר 1861 – 26 בדצמבר 1923) היה צייר וגרפיקאי פולני, אחד הנציגים המובילים של פולין הצעירה היה גם פוליטיקאי וסופר.

## קורות חיים
הוא נולד לאדולף טטמאייר ואשתו הראשונה, לאוניה קרוביצקה. בשנים 1875–1886 למד בבית הספר לאמנויות יפות בקרקוב, ולאחר מכן זמן קצר בווינה, בשנים 1886–1889 במינכן ובאקדמיה קולארוסי בפריז.

בשנים 1914- 1911 היה ולודז'ימייז' טטמאייר פעיל פוליטי וחבר בפרלמנט האוסטרי מטעם מפלגת העם הפולנית. ב־10 בנובמבר 1912 עמד בראש ההקמה של קונפדרצית מפלגות העצמאות ואז השתתף בעבודתה.

לאחר פרוץ מלחמת העולם הראשונה הוא הועבר לוועדה הלאומית העליונה. בינואר 1919 הוא נסע לוועידת שלום בפריז, שם, יחד עם מיקולאי ריי, הוא תיווך במשא ומתן בין צוותו של רומן דמובסקי לנציגי יוזף פילסודסקי. במהלך המלחמה הפולנית-בולשביקית הוא היה פעיל בוועדה להגנת המדינה. בראשית אפריל 1919 הוא מונה על ידי שרת התרבות והאמנות כנציג הכללי בקרקוב.

לבקשתו של יוזף פילסודסקי, הצטרף לוועד הלאומי הפולני בשנת 1919. הוא היה מומחה של המשלחת הפולנית בוועידת השלום בפריז בשנת 1919, שעסק בסוגיות פוליטיות ודיפלומטיות. הוא היה יו"ר הוועדה להגנת המדינה בקרקוב החל מה -20 באוגוסט 1920.

ולודז'ימייז' טטמאייר נקבר ב־30 בדצמבר 1923 בבית העלמין פסטרניק בברונוביץ ווילקי.

## משפחה
בשנת 1890 התחתן עם אנה מיקולייצ'יק  נולדו להם שתי בנות. במהלך מלחמת העולם השנייה, אשתו ובתו הצעירה קריסטינה, יחד עם בעלה גורשו לעומק ברית המועצות על ידי הסובייטים. לאחר המלחמה אשתו של טטמייר חזרה לקרקוב, שם נפטרה.

## יצירה
הוא צייר בעיקר סצנות ז'אנריות כפריות [36], וכן נופים, פוליכרומים בכנסיות, כולל בקפלה של המלכה סופיה, בקתדרלת וואוול, בקתדרלה בסוסנובייץ.

משנת 1897 היה טטמאייר חבר בחבורת האמנים הפולניים "אגודת שטוקה".

בשנת 1892 קיבל טטמייר פרס מבית הספר לאמנויות יפות בקרקוב לסטודנטים מצטיינים ומענק שנתי לנסיעה לאיטליה.

בשנת 1893 נשלחו ציורי האמן יחד עם בדים אחרים לתערוכה העולמית בשיקגו, ובשנת 1894 לסן פרנסיסקו. הוא זכה במדליות בתערוכות אלה.

בשנת 1911 קיבל טטמייר פרס על פעילות האמנותית מטעם האקדמיה לאמנויות ומדעים.

## גלריה

File:Tetmajer Musicians in Bronowice.jpg | נגנים בברונוביץ

File:Włodzimierz Tetmajer - Zaloty 1894.jpg | חיזור

File:Zrekowiny.jpg | זרקובינה

File:Włodzimierz Tetmajer - Święcone 1897.jpg | קדוש

File:Koronacja NMP.jpg | הכתרה

File:Odnalezienie Krzyza.jpg | מציאת הצלב

File:Sw Sebastian.jpg | סנט סבסיטאן

File:Wawel witraz 2.jpg | ויטראז' בוואוול


## קישורים חיצוניים

* 

## הערות שוליים

קטגוריה:ציירים פולנים
קטגוריה:פוליטיקאים פולנים
קטגוריה:בוגרי האקדמיה לאמנויות היפות בקרקוב
קטגוריה:פולנים שנולדו ב-1861
קטגוריה:נפטרים ב-1923
פירמינקס

250px|ממוזער|שמאל|פירמינקס
**פירמינקס** (או **פירמידה משולשת**) הוא פאזל בצורת משולש פירמידה. החלקים מסודרים בתבנית פירמידה בכל צד של הפאזל. ניתן לסובב את השכבות ביחס לכל קודקוד, וניתן לסובב גם רק את הפינות. הוא תוכנן על ידי יואו מפרט בתחילת שנות ה-70.

בתחילת שנות ה-70 יואו מפרט התנסה בחיתוך פולי-ידרה לפרוסות סימטריות והצמדתן בגומיות לכדור מרכזי. חידות העץ שלו מסתיימות בסופו של דבר במגירה שנשכחה למחצה. רק כאשר שיגעון הקוביות של רוביק התחיל בתחילת שנות ה-80, הופר אותו הופרט לידי חברת צעצועים. למעלה מ-10 מיליון פירמינקס נמכרו עד חג המולד 1981, ו-90 מיליון בתוך 3 שנים.

הפירמינקס הוא טטרהדרון המחולק על ידי מישורים מקבילים לכל פנים. זה אומר שיש 4 חלקים ציריים, 6 חלקי קצה ו-4 טיפים. ניתן לסדר את הפירמינקס ל-75,582,720 עמדות אפשריות. זה נשמע הרבה בהשוואה לקוביית 2x2x2 שיש לה 3,674,160 מיקומים אפשריים. עם זאת, פתרון הפינות הוא טריוויאלי, והתעלמות ממצמצמת את האפשרויות ל-933,120 עמדות. בנוסף, החלקים האמצעיים ניתנים לסיבוב בקלות כך שצבעיהם יתיישרו זה עם זה, מה שמצמצם את הבעיה רק לשש חלקי הקצה עם 11,520 מיקומים אפשריים. זה הופך את הפירמינקס לאחד הפשוטים שבחידות המתפתלות.

## שיאים
שיא העולם בפתרון Pyraminx בזמן הקצר ביותר הוא 0.91 שניות, שנקבע על ידי דומיניק גורני הפולני ב־24 ביוני 2018 בתחרות מרוץ הקוביות Byczy 2018. הממוצע המהיר ביותר בעולם של חמישה פתרונות פירמינקס (למעט המהיר והאט ביותר) הוא 1.86 שניות, שנקבע על ידי טימון קולאסינסקי מפולין ב־6 באפריל 2019 ב-"Grudziądz Open 2019".

### חמשת הפתרונות המובילים לפי פתרונות בודדים

### 6 הפותרים המובילים לפי ממוצע של 5 פתרונות

## גרסאות שונות
* **טטרמינקס**. הגרסה הפשוטה ביותר היא ה-Tetraminx המקבילה לפירמינקס אך ללא העצות.
* **מאסטר פירמינקס**. ה-Master Pyraminx הוא פירמינקס בן 4 שכבות עם 16 משולשים לפנים. יש לו בערך 2.17225 × 10 17 שילובים אפשריים.
* **פרופסור פירמינקס**. פרופסור Pyraminx הוא pyraminx 5-שכבה עם 25 משולשים לכל פניה.
* **פירמינקס מלכותית**. המלכותי Pyraminx הוא pyraminx 6-שכבה עם 36 משולשים לכל פניה.
* **הקיסר פירמינקס**. הקיסר Pyraminx הוא pyraminx 7-שכבה עם 49 משולשים לכל פניה.

## ראו גם
* קובייה הונגרית

## קישורים חיצוניים

## הערות שוליים

קטגוריה:חידות מכניות
קטגוריה:משחקי חשיבה
קטגוריה:צעצועים
קטגוריה:פירמידות (גאומטריה)
מאלווה שאלק

**מאלווה שאלק** (בצ'כית: **Malva Schalek**; 18 בפברואר 1882 – 24 במאי 1944 או 24 במרץ 1945), הייתה ציירת יהודייה-צ'כית שנספתה בשואה.

## קורות חייה
מאלווה שאלק נולדה בפראג למשפחה אינטלקטואלית יהודית דוברת גרמנית. משפחתה הייתה פעילה בתנועה הלאומית הצ'כית. היא למדה בבית ספר בפראג, ורשלבי (הוהנלבה) ולמדה אמנות, תחילה ב"פרואנקאקדמיה" במינכן ואחר כך באופן פרטי בווינה. היא התפרנסה כציירת בווינה, בסטודיו שלה שהיה ממוקם מעל תיאטר אן דר וין, עד יולי 1938, אז נאלצה לברוח מהנאצים והשאירה שם את ציוריה. רק כ-30 יצירות מתקופה זו שוקמו. שניים נמצאו בווינה לאחר המלחמה.

שאלק גורשה לגטו טרזיינשטט בפברואר 1942, שם ציירה יותר מ-100 רישומים וצבעי מים המתארים את חיי האסירים. בגלל סירובה לצייר רופא משתף פעולה, היא גורשה לאושוויץ ב־18 במאי 1944, שם נרצחה.

## יצירותיה
ממוזער|חדר כניסה, 2 ינואר 1920.
עבודתה, במיוחד רישומיה של המחנה בטרזינשטאט, מאופיינת בריאליזם מפוכח. רישומים אלה תוארו על ידי טום ל' פרוינהיים, מנהל מוזיאון בולטימור לאמנות, כ"אולי היצירה האמנותית הטובה והשלמה ביותר ששרדה את השואה." יצירותיה שוקמו לאחר השחרור, ורובם נמצאים באוסף האמנות של מוזיאון בית לוחמי הגטאות בקיבוץ לוחמי הגטאות בישראל.

## קישורים חיצוניים

## הערות שוליים

קטגוריה:אמניות יהודיות
קטגוריה:אמנים יהודים צ'כים
קטגוריה:אסירים בגטו טרזיינשטט
קטגוריה:ציירות צ'כיות
קטגוריה:ציירות יהודיות
קטגוריה:ציירים יהודים צ'כים
קטגוריה:נספים במחנה ההשמדה אושוויץ
קטגוריה:ציירים שנספו במחנה ההשמדה אושוויץ
קטגוריה:ילידות 1882
קטגוריה:ילידי 1882
קטגוריה:נפטרות ב-1944
קטגוריה:צ'כים שנפטרו ב-1944
הלנה אונייז'יסקה

**הלנה אונייז'יסקה** (בפולנית: **Helena Unierzyska**; 6 באפריל 1867 – 11 באוקטובר 1932) הייתה ציירת ופסלת פולנייה, בתם של הצייר הלאומי בפולין יאן מטייקו ואשתו תאודורה גיבולטובסקה, שהופיעה לעיתים קרובות בציוריו. 

## ביוגרפיה
אחת מחמישה ילדים. בילדותה התגוררה עם הוריה בקז'סלביצה, פרבר של קרקוב. היא הייתה חולנית מאוד בילדותה. לעיתים קרובות סייעה לאביה בטיולי הציור שלו ובמפגשי הסטודיו היומיים שעשה. ב־24 ביוני 1891 נישאה לאחד מתלמידי אביה מהאקדמיה לאמנויות, הצייר יוזף אונייז'יסקי. אמה לא הסכימה לנישואים ולא השתתפה בטקס החתונה.

לאחר החתונה הם התגוררו בבולן, כפר ליד קרקוב. לא היו להם ילדים משלהם, אך היא אימצה ילדים מהכפר.

הלנה הייתה פטריוטית. היא עזרה לקורבנות פולנים במלחמת העולם הראשונה וזכתה בצלב העצמאות מידי הנשיא בתקופה שבין המלחמות.

## קישורים חיצוניים

* 

## הערות שוליים

קטגוריה:ציירות פולניות
קטגוריה:ילידות 1867
קטגוריה:פולנים שנולדו ב-1867
קטגוריה:נפטרות ב-1932
קטגוריה:נפטרים ב-1932
אהובה תורג'מן

**אהובה תורג'מן** (נולדה ב-1962) היא מנכ"לית ומבעלי תאגיד ההמבורגרים BBB, הכולל גם את הרשתות מוזס ובורגרים. לרשת יותר מ-100 סניפים ו-4,000 עובדים, והיא מוערכת בשווי של 180–200 מיליון שקל, עם מחזור של מאות מיליוני שקלים בשנה.

תורג’מן היא בעלת תואר ראשון במנהל עסקים ושיווק מהקריה האקדמית אונו.

## ביוגרפיה

תורג'מן נולדה בשנת 1962 ליעקב וחנה ביטון, עולים חדשים ממרקש שגרו במעברת חרובית בחבל לכיש. תורג'מן למדה בבית ספר ממלכתי דתי ובגיל 14 החלה לעבוד לאחר שעות הלימודים כפקידה בבית ספר לנהיגה.

תורג'מן שירתה שנתיים בשירות לאומי ברמת גן, שם הכירה את בעלה אריה. לאחר מכאן עבדה כפקידה בסוכנות ביטוח שביטחה את נהגי דן ואגד, ובהמשך ניהלה את הסוכנות.

בגיל 20 נולד בנה הבכור, ולאחר 4 שנים נולדו לה תאומים. בגיל 26 החלה לעבוד כמנהלת משמרת בשעות הבוקר במסעדת יטבתה בעיר ברחוב הירקון, ובהמשך התקדמה לתפקיד מנהלת הסניף. לאחר מכן ניהלה שני סניפים נוספים. לאחר שלוש שנים מונתה למנהלת רכש, אחר כך לסמנכ"ל ולבסוף למנכ"ל הרשת.

ב-2002 עזבה תורג'מן את "יטבתה בעיר". ב־2005 החליטה לפתוח בית קפה ליד ביתה בביתן אהרן, בשילוב חנות לציוד רכיבה.

ב-2008 מונתה תורג’מן לתפקיד מנכ"לית הרשת BBB ולאחר כשנה הפכה לבעלת מניות בחברה.

## חיים אישיים
בגיל 20 נולד בנה הבכור, ולאחר 4 שנים נולדו לה תאומים.

## קישורים חיצוניים
* 
* 
* 
* 

## הערות שוליים

קטגוריה:בוגרות שירות לאומי
קטגוריה:בוגרות הקריה האקדמית אונו
קטגוריה:בוגרי הקריה האקדמית אונו
קטגוריה:בוגרי הקריה האקדמית אונו: מנהל עסקים
קטגוריה:דירקטוריות ישראליות
קטגוריה:דירקטורים ישראלים
קטגוריה:יזמות ישראליות
קטגוריה:יזמים ישראלים
קטגוריה:מנכ"ליות ישראליות
קטגוריה:מנכ"לים ישראלים
קטגוריה:מסעדניות ישראליות
קטגוריה:נשות עסקים ישראליות
קטגוריה:אנשי עסקים ישראלים
קטגוריה:ישראליות שנולדו ב-1962
קטגוריה:ישראלים שנולדו ב-1962
פסגת דבנהאם

**פסגת דבנהאם** או **הר דבנהאם** (באנגלית: **Debenham Peak** או **Mount Debenham**) היא פסגה בהרי סקוט, בארץ אנדרבי שבמזרח אנטארקטיקה.

הפסגה ממוקמת מדרום למפרץ אמונדסן.

הפסגה ממוקמת 11 קילומטרים ממזרח להר קרונוס.

גובהה של הפסגה 1,140 מטרים מעל פני הים; פסגת דבנהאם היא ההר ה-3,766 בגובהו באנטארקטיקה.

## היסטוריה
### גילוי ומיפוי הפסגה

הפסגה התגלתה ב-13 או ב-14 בינואר 1930, על ידי משלחת החקר הבריטית, אוסטרלית וניו זילנדית לאנטארקטיקה, אשר חקרה את אנטארקטיקה בפיקודו של דאגלס מוסון.

המיקום המדויק של הפסגה התגלה על ידי משלחות החקר הלאומית האוסטרלית לאנטארקטיקה, אשר חקרה את אנטארקטיקה בין השנים 1954–1958.

### מקור השם

משלחת החקר הבריטית, אוסטרלית וניו זילנדית לאנטארקטיקה נתנה לפסגה את שמה.

הפסגה נקראת על שמו של פרנק דבנהאם.

## לקריאה נוספת
* קורות חייו של פרנק דבנהאם
* פרנק דבנהאם באתר אוניברסיטת קיימברידג'

## קישורים חיצוניים
* פסגת דבנהאם באתר הסקר הגאולוגי של ארצות הברית
* פסגת דבנהאם באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור פסגת דבנהאם
* מפת אזור פסגת דבנהאם
* פסגת דבנהאם באתר peakery (מרחקים לאתרים סמוכים)
* מחשבון מרחקים - המרחק מפסגת דבנהאם לאתרים סמוכים
* פסגת דבנהאם באתר mountainplanet
* פסגת דבנהאם באתר mindat

## הערות שוליים

דבנהאם
מיקלוש בנדק

**מיקלוש בֶּנֶדֶק** (בהונגרית: **Benedek Miklós**; ) היה שחקן יהודי-הונגרי זוכה פרס קושוט ופרס יאסאי מארי, במאי, זוכה פרס האמן המצטיין ופרס האמן הדגול, חבר לנצח של אגודת בני האלמוות. אביו היה השחקן טיבור בנדק (1911–1963), בניו הם טיבור בנדק (1972–2020), שלוש פעמים אלוף אולימפי בכדורמים, ואלברט בנדק, (1980) עוזר במאי.

## ביוגרפיה
בנדק, יליד בודפשט, סיים את לימודיו באוניברסיטה לאמנויות התיאטרון והקולנוע בשנת 1969 ואז חתם חוזה בתיאטרון הלאומי של בודפשט, שם שיחק בין השנים 1969–1983. משנת 1983 עבד ב"תיאטרון קטונה יוז'ף" עד שנת 2003. בשנים 1991–1992 ובין השנים 1993–1996 היה מנהל העסקים של "לשכת השחקנים ההונגרית". בין השנים 1992–2007 היה מרצה באוניברסיטה לאמנויות התיאטרון והקולנוע. משנת 2003 הוא היה שוב חבר בתיאטרון הלאומי של בודפשט, משם פוטר בשנת 2009 יחד עם שישה מעמיתיו השחקנים. הוא היה פרילנסר מאז 2009. הוא היה חבר ב"משרד ההפקה אורלאי" משנת 2017.

משחקו מאופיין בתרבות, משמעת, חוש סגנון יוצא דופן, הומור עפיץ ופיקחות אירונית. העיבוד המעמיק והקפדני של תפקידיו מתואם עם אישיותו ומראהו. הוא "האב הרוחני" של היצירה האגדית המוזיקלית בשם "אורפום בודפשט".

## עבודות התיאטרון שלו
מספר ההופעות הבכורה שלו שנרשמו במאגר התיאטרון: כשחקן – **144**, כבמאי – **38.** ניתן לראות זאת גם ב-**62** תמונות תיאטרון של המאגר.
### כשחקן


## סרטיו
### סרטים עלילתיים


## תפקידי דיבוב
ממוזער|260x260 פיקסלים| מיקלוש בנדק (1972)
* צלצלת, מילורד? - קולו של טדי מלדרום (שחקן: מייקל נואולס)
* יוסף - קולו ההונגרי של פוטיפר (שחקן: בן קינגסלי)

## פרסים
* פרס פרקש-רטקו (1978)
* פרס יאנוש רייז (1978)
* פרס יאסאי-מארי (1981)
* פרס האמן המצטיין (1989)
* צלב הקצינים של מסדר הכבוד של הרפובליקה של הונגריה (1998)
* פרס האמן הדגול (2012)
* פרס קושוט (2016)
* חבר לנצח באגודת בני האלמוות (2020)

## לקריאה נוספת
* לקסיקון הונגרי לאמנות הבמה. 1994 
* מאגר התיאטרון
* מיהו מי? 2009. סוכנות הידיעות ההונגרית. 2008 
* 

## קישורים חיצוניים

* הוכן לקראת "מעבר לנהר, איטליה" בתיאטרון מרכז העיר

## הערות שוליים

קטגוריה:שחקני קולנוע וטלוויזיה יהודים הונגרים
קטגוריה:שחקני תיאטרון יהודים הונגרים
קטגוריה:יהודים זוכי פרס קושוט
קטגוריה:בוגרי האוניברסיטה לאמנויות התיאטרון והקולנוע
קטגוריה:במאי תיאטרון יהודים הונגרים
קטגוריה:במאי קולנוע יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1946
קטגוריה:הונגרים שנפטרו ב-2024
צ'ה אדמס

**צ'ה זאק אברטון פרד אדמס** (באנגלית: **Ché Zach Everton Fred Adams**; נולד ב-13 ביולי 1996) הוא כדורגלן אנגלי-סקוטי, המשחק בעמדת החלוץ בטורינו ובנבחרת סקוטלנד.

## קריירת מועדונים
אדמס נולד בלסטר שבאנגליה. שיחק במועדון הנוער של אילקסטון.

בדצמבר 2014 ערך את הופעת הבכורה שלו בשפילד יונייטד מהפוטבול ליג הראשונה, הוא שותף בעונה זו ב-11 משחקי ליגה בהם כבש פעם אחת. בעונתו השנייה במועדון היה לשחקן הרכב וכבש 11 פעמים. באוגוסט 2016 הצטרף ברמינגהאם סיטי מהצ'מפיונשיפ וכבש שבהופעת הבכורה שלו בליגה בהפסד 1–3 לוולברהמפטון וונדררס. את העונה סיים עם שבעה שערים. בעונת 2017/2018 כבש חמישה שערים ב-30 משחקי ליגה ובעונת 2018/2019 כבש 22 שערים.

ביולי 2019 עבר לסאות'המפטון מהפרמייר ליג תמורת סכום של מעל 16 מיליון ליש"ט. בעונת 2019/2020 שיחק בעיקר כמחליף וכבש ארבעה שערים. ביולי 2024 חתם בטורינו לשלוש שנים.

## קריירת נבחרות
ב-2015 אדמס ייצג את נבחרת אנגליה הצעירה עד גיל 20, ולו שתי הופעות עמה.

עם זאת, במרץ 2021 זומן לסגל נבחרת סקוטלנד הבוגרת, אותה בחר לייצג דרך מוצאו הסקוטי. ב-25 במרץ 2021 ערך את הופעת הבכורה בתיקו 2–2 נגד אוסטריה. כעבור שישה ימים כבש שער בכורה בניצחון 4–0 על איי פארו. נכלל בסגל נבחרת סקוטלנד ליורו 2024. 

## קישורים חיצוניים

## הערות שוליים

קטגוריה:כדורגלנים אנגלים
קטגוריה:כדורגלנים סקוטים
קטגוריה:חלוצי כדורגל אנגלים
קטגוריה:חלוצי כדורגל סקוטים
קטגוריה:לסטר: כדורגלנים
קטגוריה:כדורגלני שפילד יונייטד
קטגוריה:כדורגלני ברמינגהאם סיטי
קטגוריה:כדורגלני סאות'המפטון
קטגוריה:כדורגלני טורינו
קטגוריה:כדורגלני נבחרת סקוטלנד
קטגוריה:כדורגלני יורו 2020
קטגוריה:כדורגלני יורו 2024
קטגוריה:אנגלים שנולדו ב-1996
קטגוריה:סקוטים שנולדו ב-1996
זיגמונט פוגל

**זיגמונט פוגל** (בפולנית: **Zygmunt Vogel**; 15 ביוני 1764 – 20 באפריל 1826) היה מאייר, מחנך וצייר פולני בסגנון קלאסי. הרבה בנסיעות רצופות.

## ביוגרפיה
אביו היה שף של הנסיך מיכאל פרידריק צ'רטוריסקי ומת בעוד זיגמונט היה עדיין ילד קטן. לאחר מכן, הוא ואימו עברו לחסות של הנסיך. כשהיה מבוגר הוא נשלח לוורשה ללמוד מדעים במטרה להיות אדריכל. אולם בגיל שש עשרה הציג בפניו סטניסלב קוסטקה פוטוצקי את עבודותיו של הצייר האיטלקי ברנרדו בלוטו שהתמחה בנוף עירוני.

פוגל החליט שהוא מעדיף להיות כמוהו צייר של נוף עירוני. הוא התקבל לבית הספר המלכותי לציור, בהנחייתו של מרצ'לו באצ'ארלי. בתחילה יצר עבודות בסגנון בלוטו, אך עד מהרה פיתח סגנון משלו ויצר סצנות נוף של ורשה. במקום להשתמש בשמנים, הוא השתמש בצבעי מים, דיו ועפרון.

בשנת 1787 הוא זכה לחסותו של המלך סטניסלב השני. העבודה הראשונה שלו כללה נסיעה לקרששוביץ, אלוורניה, אולקוש, רבסטין, פיסקובה סקאלה ומקומות אחרים כדי לאסוף חומרים היסטוריים. עם שובו, הוא השתמש ברישומים שלו ליצירת אלבום של 63 ציורים בצבעי מים, שפורסם בשנת 1806 על ידי יאן זכריאש פריי (יחד עם כמה תחריטים שלו, המבוססים על רישומיו של פוגל).

לאחר מכן הוא נשלח לדנציג (גדנסק) ובילה שם שנתיים, אבל שרדו מעט מציוריו מאותה תקופה. בשנים שלאחר מכן הוא טייל ברחבי פולין וצייר טירות, עיירות ונחלות. המחזור הראשון שלו בן עשר העבודות הוזמן על ידי פטרונו הוותיק, סטניסלב קוסטקה פוטוצקי, למעון קיץ חדש ליד אולסין . עם זאת, מפת מסעו של פוגל הוגבלה למסלול הראשון שהורה המלך, "לאורך הוויסלה, החל מביאלא מחוץ לקרקוב ועד לשפך ליד מונדא שמעבר גדנסק".

לאחר התפטרותו של המלך, עזיבתו את סנקט פטרבורג ומותו הקרוב (1798) פוגל החל לחפש עבודה אחרת. הוא הפך למורה באוניברסיטת ליסאום בוורשה, ובשנת 1817 קיבל פרופסור לפרספקטיבה במחלקה לאמנויות של האוניברסיטה המלכותית החדשה בוורשה תפקיד בו המשיך למשך שארית חייו.

בין תלמידיו הידועים ביותר היו אלכסנדר קוקולר ופרנצ'ישק פנהאוזר.

בשנת 1818 הוענק לו מסדר סטניסלוס הקדוש.

הוא התגורר בוורשה עד סוף ימיו.

הוא נקבר בבית העלמין האוונגליסטי-אוגסבורג בוורשה.

## גלריה

File:Album Wilenskie. 1845-1875 (5552347) (cropped).jpg | השער המזרחי בווילנה

File:Zygmunt Vogel Brama Nizinna.jpg | שער העיר גדנסק

File:Kazimierz Dolny akwarela 2.jpg | מבצר קזימיז' דולני

File:Vogel Cadets Palace.jpg | ארמון בוורשה

File:Krakow Barbakan Zygmunt Vogel.jpg | מבצר בקרקוב

File:Dominikonų Street in Vilnius, 19th century.jpg | רחוב בווילנה

File:Z. Vogel. Castle of Ostroh.jpg | מבצר אוסטרו

File:Vogel Krakowskie Przedmieście.jpg | בפרבר של קרקוב


## קישורים חיצוניים

## הערות שוליים

קטגוריה:ציירים פולנים
קטגוריה:ילידי 1764
קטגוריה:פולנים שנפטרו ב-1826
מילוג

**מילוג** הוא אתר אינטרנט שמספק מילון עברי-עברי מקוון חינמי. מילוג כולל הסברים ותוספים הקשורים לשפה העברית, מציג פירוש למילה, מונח, או ביטוי באופן מפורט, ומאפשר לקבל מילים נרדפות למילה כלשהי, צירופים וביטויים, ראשי תיבות, גימטריה, חרוזים, ומאמרים.

האתר הוקם ב־2011.

## ראו גם
* ויקימילון

## קישורים חיצוניים
* 

## הערות שוליים

קטגוריה:אתרי אינטרנט ישראליים
קטגוריה:מילונים מקוונים
נונאטאקי פרוב

**נונאטאקי פרוב** (באנגלית: **Perov Nunataks**) היא קבוצה של נונאטאקים בקצה המזרחי של הרי סקוט, בארץ אנדרבי, במזרח אנטארקטיקה, שבאנטארקטיקה.

הנונאטאקים ממוקמים 35 קילומטרים ממזרח לפסגת דבנהאם.

## היסטוריה
### גילוי ומיפוי הנונאטאקים

הנונאטאקים התגלו עת שצולמו מהאוויר באוקטובר 1956, על ידי משלחות החקר הלאומית האוסטרלית לאנטארקטיקה.

המיקום המדויק של הנונאטאקים התגלה על ידי משלחת סקר אווירית של משלחות החקר הלאומית האוסטרלית לאנטארקטיקה, בנובמבר 1959.

### מקור השם

שמם של הנונאטקים ניתן להם על ידי ועדת השמות האנטארקטיים של אוסטרליה.

הנונאטקים נקראים על שמו של ויקטור פרוב (Viktor Perov), טייס סובייטי אשר טס מעל אזור זה בשנת 1958 וחילץ משלחת חקר בלגית, אשר נקלעה לאזור עקב תאונת מטוס.

## קישורים חיצוניים
* נונאטאקי פרוב באתר הסקר הגאולוגי של ארצות הברית
* נונאטאקי פרוב באתר הגאזט האנטארקטי של ממשלת אוסטרליה
* נונאטאקי פרוב באתר הגאזט האנטארקטי המשווה SCAR של ממשלת אוסטרליה

## הערות שוליים

פרוב